Άννα Διογένη

Η Άννα Διογένη ή Διογενήσσα (σερβικά : Ана Диогенисса), (περ. 1074-1145) ήταν βυζαντινή αρχόντισσα από τη Δυναστεία του Διογένη, που έγινε η μεγάλη πριγκίπισσα της Ράσκας (Σερβίας) ως σύζυγος τού Ούρου Α΄ Βουκάνοβιτς.

Ή Άννα γεννήθηκε στην Κωνσταντινούπολη λίγο πριν ή το αργότερο εννέα μήνες μετά το θάνατο του πατέρα της Κωνσταντίνου Διογένη, ο οποίος έπεσε σε μάχη στην Αντιόχεια (1073).http://w.genealogy.euweb.cz/balkan/balkan4.html#U1 Οι γονείς τού Κωνσταντίνου ήταν ο Ρωμανός Δ΄ Διογένης και η Άννα Αλουσιανή. 

Μητέρα της Άννας Διογένη ήταν η Θεοδώρα Κομνηνή, κόρη του ισχυρού ευγενή Ιωάννη Κομνηνού και ως εκ τούτου αδελφή τού μετέπειτα αυτοκράτορα Αλεξίου Α΄ Κομνηνού (1081-1118). 

Δεν καταγράφεται πότε ακριβώς η Άννα παντρεύτηκε τον Ούρος Α΄, ο οποίος βασίλεψε από το 1112-1115 και το 1131-1145. Είναι πολύ πιθανόν να έλαβε χώρα κατά τη διάρκεια της αιχμαλωσίας του Ούρος Α΄ στην Κωνσταντινούπολη, όπου είχε σταλεί ως όμηρος από τον θείο του Βουκάν το 1094. Είναι άγνωστο πότε απεβίωσε· γνωρίζουμε λίγα πράγματα για την ζωή της.

Τα παιδιά της ήταν : 
 Ούρος Β΄, μεγάλος ζουπάνος (πρίγκιπας) της Ράσκας.
 Ντέσα, ηγεμόνας της Πριμόριε, συγκυβέρνησε στην Ράσκα μαζί με τον Ούρος Β΄. 
 Μπέλος, ηγεμόνας της Σλαβονίας.
 Ελένα, παντρεύτηκε τον Μπέλα Β΄ της Ουγγαρίας.Magyar Tudományos Akadémia (1987). Magyarország története: Elozmenyek es Magyar tortenet 1242-IG 
 Μαρία, παντρεύτηκε τον Κόνραντ Β΄ δούκα του Ζνόιμο μεταξύ 1177-1184 και είχαν πέντε παιδιά.

και ενδεχομένως
 Ζαβίντα Βουκάνοβιτς, ζουπάνος της Ζαχλουμίας.Željko Fajfrić (2006). Istorija Srba

 Πηγές 
 Cawley, Charles (2010). Medieval Lands, Byzantium, Diogenes, Emperor 1068-1071

Αναφορές

Κατηγορία:Οίκος Διογένη
Κατηγορία:Πριγκίπισσες της Σερβίας
Κατηγορία:Μεγάλο Πριγκιπάτο της Ράσκας
Κατηγορία:Δυναστεία των Βουκάνοβιτς
Αννα Διογένη